Dünyada hər il bir milyondan artıq vaxtından əvvəl doğulan körpə ölür 
Yoxsul ölkələrdə 28 həftəlik uşaqların bir neçə gündən sonra ölməsi şansı 90 faiz, zəngin ölkələrdə isə onların xilas şansı 90 faizdir
Dünyada hər il bir milyondan artıq vaxtından əvvəl doğulan körpə ölür. Ekspertlərin fikrincə, anaları və körpələrə lazımı tibbi xidmət göstərilsə, onların 75 faizini xilas etmək mümkün olar. BMT agentlikləri, universitetlər, March for Dimes və Save the Children kimi təşkilatların birgə hesabatında vaxtından əvvəl dünyaya gələn körpələr və onlara yardımla bağlı məlumat verilir. Hesabatda erkən doğulanların ölümü barədə də məlumat verilir. Zəngin ölkələrlə yoxsul ölkələr arasında böyük fərq qeydə alınıb. Afrikanın Böyük Səhraaltı ölkələrində 28 həftəlik uşaqları götürsək, onların bir neçə gündən sonra ölməsi şansı 90 faiz təşkil edir.Afrikanın Böyük Səhraaltı ölkələrində 28 həftəlik uşaqları götürsək, onların bir neçə gündən sonra ölməsi şansı 90 faiz təşkil edir. Zəngin ölkələrdə isə onların xilası şansı 90 faizdir. Körpələrin az vəsait tələb edən texnikalarla xilas edilməsi mümkündür. Ən effektiv yollardan biri “kenquru qayğısı” adlanan metoddur ki, körpələr analarının köksünə sarılmaqla özlərini anaya daha yaxın hiss edir. Erkən doğuşlarla bağlı hesabatın məqsədi hökumətlər və alimləri erkən doğulanların xilası yollarını müəyyən etməyə şövq etməkdir.